Jaguares se byt te erg | Netwerk24
Hier is Duan Pretorius, Griffons-kaptein, in aksie saam met Allistair Mumba. Duan is ook as man van die wedstryd aangewys in die eerste wedstryd in die Curriebeker se eerste divisie.
Die Curriebeker se eerstedivisiestryd Saterdag tussen die Griffons en die Jaguares in die HT Pelatona-stadion was taai en gelykop, maar die besoekers het uiteindelik met 50 – 43 geseëvier.
Die Perstruie het Saterdag nie ’n tree teruggestaan nie, maar hul foute het hulle duur te staan gekom.
Dit was die Jaguares wat in die laaste oomblikke met ’n skop as oorwinnaars uit die stryd getree het.
Die Jaguares het sewe drieë teenoor die Griffons se ses gedruk.
Die Perses se Arthur Williams het hom uitstekend van sy taak gekwyt en Duan Pretorius, Griffon-kaptein, is as die man van die wedstryd aangewys.
Griffons – drieë: Domenic Smit (2), Ethan Williams, Nkhosikhona Nofuma, Arthur Williams en Cody Basson. Doelskoppe: Jaywinn Juries (3), Dominic Smit en Robbie Petzer. Strafdoel: Jaywinn Juries.
Die Griffons se president-suite by die HT Pelatona-stadion is deur CC Chicken van Kroonstad opgeknap. Die onderneming se logo is ook op spelers se oefenbroeke aangebring. “Ons is baie dankbaar vir die gebaar,” het Eugene van Wyk, die uitvoerende hoof van die Griffons, gesê.